text: Masser af gæster til Danmarks Hurtigste Bil-event fik en hilsen fra politiet
  04 juni 2017 kl. 08.00
  Hele 84 politirapporter, 25 synsindkaldelser og mange fartbøder, det var hvad politiet fik uddelt i forbindelse med lørdagens arrangement på Padborg Park.
  Politiet lavede også lørdag en færdselsindsats i forbindelse med arrangementet Danmarks Hurtigste Bil (DHB) på Padborg Park i denne weekend.
  Og de havde travlt - rigtig travlt. Syd- og Sønderjyllands Politi skrev alene lørdag 84 rapporter, 25 synsindkaldelser, der blev taget en narkobilist og en spritbilsit, og så var der flere sager om alt for hurtig kørsel.
  Tophastigheden hos en af fartsynderne var 206 kilometer - taget på motorvejen, hvor der også sad børn på bagsædet. 
  Syd- og Sønderjyllands Politi har været tilstede ved arrangementet DHB på Padborg Park siden torsdag, og vil også være der hele søndagen, det oplyser vagtchefen til TV SYD.
  En 33-års-fødselar blev i dag standset på vej til DHB i Padborg. Sigtet for kørsel i frakendelsestiden, sprit- og narkokørsel. #politidk
  
  Igen i dag en færdselsindsats ifm DHB. 84 rapp og 25 synsindk. 1 narko,1 spritsag. Fl høje hast. top 206 på mtv m børn i kt. #FLPOLDK
  
  
  
  